לכבוד

**משתתפי ההליך**

הנדון: **קול קורא מס' 7/17 הצטרפות למאגר יועצים של חברת חוף בת ים ליזמות ופיתוח בע"מ**

**מסמך שינויים והבהרות מס'1**

בהמשך להליך שבנדון מתכבדת בזאת החברה להשיב לשאלות שהופנו על ידי משתתפי ההליך, כמפורט להלן:

|  |  |  |  |
| --- | --- | --- | --- |
| **מס' סידורי** | **סעיף ועמ' במכרז** | **השאלה/בקשה** | **מענה החברה** |
| **1** | נספח א'7 | מה ההבדל בין שתי הטבלאות בסעיף 4 נספח א'7. | בסעיף 4 לנספח ישנה טבלה אחת אשר עניינה ניסיון בניהול ופיקוח בהתאם לסעיף 2 לנספח. הטבלה בסעיף 5 עניינה רשימת רשויות מקומיות/תאגידים עירוניים לה סיפק המציע שירותים בהתאם לסעיף 3 לנספח. |
| **2** | נספח א'7 | למשרדנו ניסיון עשיר בניהול פרויקטים של מבני ציבור כדוגמת מוזאונים, בתי חולים, משרדים ממשלתיים, מוסדות חינוך וכדו'.על כן נבקש להגדיל את פרק הזמן להוכחת ניסיון המציע.בנוסף נבקש לא להגביל את הניסיון הנדרש לרשויות מקומיות. | פרק הזמן לא ישתנה.לעניין הניסיון הנדרש- ניתן יהיה להציג ניסיון כאמור עבור גופים ציבוריים שאינם רשויות מקומיות או תאגידים עירוניים.  |
| **3** | סעיף 4 | נבקש להאריך תוקף הגשת המכרז בכדי ללמוד את תשובות ההבהרה ולהגיש הצעה בהתאם. | לא יהיה שינוי במועד הגשת ההצעות. |
| **4** | נספח ב' שאלון ניגוד עניינים | בהמשך לפרסומכם להצטרפות למאגר היועצים של החברה שבנדון, לא נרשם נספח רלוונטי להעדר ניגוד עניינים למילוי עבור תאגיד אלא ליחידים בלבד. | על היועץ המוצע מטעם התאגיד ועל מורש חתימה אחד לפחות מטעמו למלא את השאלון. ככל שהתאגיד ייכנס למאגר- יצורף להסכם עמו תצהיר ניגוד עניינים לתאגיד. החברה שומרת לעצמה, לאחר המועד האחרון להגשת הצעות, את הזכות לדרוש מילוי השאלון על ידי גורמים נוספים מטעם התאגיד. |
| **5** | נספח א'1-א'2 (אדריכלות ואדריכלות נוף). | אנו מעוניינים להרשם במאגר המתכננים שלכם אבל אתם מבקשים ניסיון בעבודה עם 5 רשויות מקומיות או תאגידים עירוניים כתנאי סף.עבדנו עם עירית ראשון לציון ואנחנו עובדים עם שירותי בריאות כללית, איכילוב ועוד. | ניתן להציג ניסיון כנדרש בתנאי הסף עבור גופים ציבוריים שאינם רשויות מקומיות/תאגידים עירוניים.  |
| **6** | תנאי סף ביחס לעורכי דין | האם יש צורך לפרט את פרטי 3 עורכי הדין השותפים/השכירים בנוסף לפרטי עורך הדין המוצע מטעם המשרד לביצוע השירותים? | יש לצרף פרופיל משרד עם פירוט על כל אחד מעורכי הדין או קו"ח של כל אחד מעורכי הדין. |
| **7** | תנאי סף ביחס לעורכי דין | האם יש צורך לצרף קורות חיים של כל עורכי הדין הנ"ל, או שמא רק את מסמכי קורות החיים של עורך/י הדין המוצע/ים מטעם המשרד לביצוע השירותים? | יש לצרף קורות חיים של עורך הדין המוצע ושל-3 עורכי דין נוספים (וזאת על מנת לעמוד בתנאי הסף ביחס למספר עורכי הדין הנדרש). ניתן לצרף פרופיל משרד במקום. |
| **8** | נספח א'9 | במסגרת נספח זה צוין, כי "המשרד המציע מעסיק 2 עורכי דין לפחות (יש לצרף פרופיל משרד)", בעוד שבמסגרת נספח א - תנאי סף ביחס לכל תחום בנפרד, צוינה דרישה ל- 3 עורכי דין במעמד שותפים/שכירים.נבקש הבהרתכם, כי הדרישה הינה ל- 3 עורכי דין לפחות במשרד בנוסף לעורך הדין המוצע מטעם המשרד לביצוע השירותים. | הבהרה מתקבלת. בהתאם לתנאי הסף, מלבד עורך הדין המוצע, משרד המציע צריך לכלול 3 עורכי דין נוספים. |
| **9** | סעיף 1.3 נספח ב' שאלון לאיתור ניגוד עניינים | האם השאלון צריך להיחתם על ידי משרד עורכי הדין (דהיינו, הישות המשפטית המגישה את ההצעה, בין יחיד ובין תאגיד), או על ידי עורך הדין המוצע מטעם המשרד לביצוע השירותים, או על ידי שניהם? | על היועץ המוצע מטעם המשרד ועל מורש חתימה אחד לפחות מטעמו למלא את השאלון. ככל שהמשרד ייכנס למאגר- יצורף להסכם עמו תצהיר ניגוד עניינים ליישות המשפטית אשר הגישה את ההצעה.החברה שומרת לעצמה, לאחר המועד האחרון להגשת הצעות, את הזכות לדרוש מילוי השאלון על ידי גורמים נוספים מטעם המשרד. |
| **10** |  | האם נדרשת במסגרת ההצעה התייחסות של משרד המציע לסוגיית הצעת המחיר? | לא. |

בברכה,

**חברת חוף בת-ים ליזמות ופיתוח בע"מ**

**על המציע לחתום על גבי מסמך זה ולצרפו כחלק בלתי נפרד מהצעתו במכרז.**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

 **תאריך שם המציע חתימה + חותמת**